Viorel e bolnav. Un examen psihiatric ar arăta cu certitudine că Ponta suferă de mitomanie agravantă. Aseară, Viorel a glăsuit așa la Antena 3: “Am trei ani şi mai bine de când sunt premier şi nu am petrecut nici măcar o singură zi în care să lipsesc de la serviciu sau să stau în pat, nu am avut o răceală. Tot timpul am fost în activitate, cred că s-au strâns lucrurile astea, şi oboseală şi stres” (sursa).

Monitorul oficial, însă, reține o cu totul altă realitate: din 2013 pînă în prezent, Ponta a emis opt decizii de delegare a atribuțiilor de premier.

Să le luăm pe rînd:

1. 28 – 30 decembrie 2013;

2. 31 decembrie 2013 – 2 ianuarie 2014;

3. 3 – 5 ianuarie 2014;

4. 19 – 24 noiembrie 2014 (cînd a avut loc celebra escapadă în Dubai, cu Sebastian Ghiță, după pierderea prezidențialelor);

5. 10 – 17 februarie 2015;

6. 9 – 13 aprilie 2015;

7. 30 aprilie – 5 mai 2015;

8. 16 – 19 iunie 2015.

În total, 38 de zile de delegare a atribuțiilor de prim-ministru doar într-un an și jumătate din cei trei de cînd e prim-ministru.